《登朝汉台》
明代·黎邦琰

漠漠荒台辇道平，居人犹指旧时名。并吞百粤迷秦垒，箕踞三关阻汉兵。

迟日乍摇芳杜色，残霞初散鹧鸪声。凄凉霸业空黄土，不博千金陆贾行。

作者简介：黎邦琰，一作邦炎。字君华，号岱舆。从化人。民表长子。明世宗嘉靖四十年（一五六一）举人，明穆宗隆庆五年（一五七一）进士。官临川知县，历仕江西右参政。明神宗万历十六年（一五八八）致仕归。有《旅中稿》、《南秀堂稿》。清道光《广东通志》卷二八○、清雍正《从化县新志》卷三有传。